På en gård ved Langholt får børnene i alderen 8 - 13 år rig mulighed for at komme helt tæt på heste, grise, høns, geder, hunde, katte og kaniner. Hele ugen skal de passe og pleje dyrene, samtidig med at de lærer en masse om dyrene. - Det er ikke alle børn, der har mulighed for at komme tæt på dyr i deres hverdag. Det vil vi gerne give dem mulighed for og håber der kan komme fremtidige landmænd ud af det også, siger Karen Bastholm, der er 4H-konsulent i Agri Nord. 4H står bag dyreskolen, der løber på fjerde år. Det er landbrugets børne- og unge arbejdere med otte frivillige, der sørger for børnene har en sjov og lærerig uge på landet. - Det er blevet mere populært. Vi havde oprindeligt 20 pladser, men måtte udvide til 26, så alle kunne komme med. Det er bare dejligt, siger Karen Bastholm. På fredag skal børnene til en lille eksamen i hvad de har lært, og modtager et kæledyrskørekort som bevis på deres arbejde med dyrene.

Opsummering:
26 børn har valgt at bruge en uge af sommerferien på at gå i skole, for at lære om dyr.